Bjanka (mjesec)
Bjanka (Bianca) je prirodni mjesec planete Uran. Ovaj mjesec je svoje ime dobio prema liku iz William Shakespearove predstave The Taming of the Shrew. Pri samom otkriću ovog mjeseca korišteno je privremeno ime S/1986 U 9. Bjanka je ponekad također poznata pod imenom Uran VIII. Ovaj mjesec je otkriven od strane svemirske sonde Voyager 2, 23. januara 1986 godine. Osim Bjankine orbite i njenog niskog albeda malo je poznato o ovom mjesecu.